Sebastian Coe nominat bħala membru fi ħdan il-Kumitat Olimpiku Internazzjonali
Ġunju 11, 2020 Il-President tal-IAAF il-Federazzjoni Internazzjonali tal-Atletika Sebastian Coe se jkun nominat biex isir membru fi ħdan il-Kumitat Olimpiku Internazzjonali hekk kif ismu kien propost mill-Eżekuttiv. B'hekk l-atletika se terġa' sssib postha lura madwar il-mejda tal-KOI wara li l-eks President Diack kien imġiegħel jirriżenja wara l-allegazzjonijiet ta' korruzzjoni fi ħdan l-assoċjazzjoni taħt it-tmexxija tiegħu. B'din il-mossa Coe se jkollu jirriżenja minn Direttur Maniġerjali tal-kumpaija CSM Sport & Entertainment liema kariga l-KOI kien jarha bħala konflitt ta' interess. Coe jista' jiddeċidi li jżomm il-kariga f'din il-kumpanija jekk il-Kummissjoni tal-Etika ma ssib xejn irregolari. L-Eks atlea hu wieħed minn ħames kandidati li n-nominazzjonijiet tagħhom tressqu sabiex isiru membri tal-KOI fosthom ukoll hemm tal-Prinċipessa Reema Bandar Al-Saud mill-Arabja Sawdita, l-eks President tal-Kroazja Kolinda Grabar-Kitarović, il-Kuban Maria de la Caridad Colón Ruenes u l-aġent President tal-Kumitat Olimpiku tal-Mongolja Battushig Batbold.